JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Hamas tegutseb UNRWA kaitse all
Mike Pence külastas Iisraeli
Netanyahu toetus on langenud
Iisraeli armee on leidnud UNRWA rajatistesse
ja Gaza meditsiinikliinikusse peidetud Hamasi sõjavarustust.
Need olid peidetud organisatsiooni logodega kottidesse,
samuti selle hoonetesse Gaza linnas, Gaza sektori põhjaosas.
Armee teatas sedagi, et leidis ja hävitas nädal tagasi
Hamasi kasutuses olnud suure relvalao,
kus hoiti muuhulgas sadu Kalašnikovi automaate.
Samal ajal leidsid sõdurid ka rohkesti Hamasi kasutatud turvaveste,
mida hoiti UNRWA logodega pakendites.
Läbiotsitud meditsiinikliiniku kõrval asuvatest ruumidest
leiti rohkesti raskerelvastust, sealhulgas raketiheitjad,
tankitõrjerakette ja suures koguses neile kõigile sobivat laskemoona.
Nagu Venemaa, kasutab ka Hamas Gazas Põhja-Koreas toodetud relvi,
nagu kinnitas Lõuna-Korea,
kelle aruanne tuli vaid mõned päevad pärast seda,
kui IDF paljastas Hamasi poolt Gazas kasutatavate
Hiina täiustatud relvade varud.
Kuidas ja kelle kaudu sellised relvad Hamasi kätte sattusid,
seda uurivad praegu sõjavägi ja luure.
Gaza lõunaosas, Khan Younise linnas jätkuvad ägedad lahingud.
IDFi sõdurid hävitasid eelmine nädal selles piirkonnas
mitu Hamasi tunnelibaasi ja terroriste, kasutades nii maa- kui ka õhujõude.
USA endine asepresident Mike Pence külastas Iisraeli,
et tutvuda sõjaolukorraga nii riigi põhjaosas kui Gaza sektoris.
Tema sõnum Iisraelile oli selge - ameeriklased on teiega.
Intervjuus CBN Newsile rääkis endine asepresident USA toetusest Iisraelile,
antisemitismist ja oma veendumustest kristliku sionistina.
"Tulin Iisraeli, et öelda meie kalleima liitlase rahvale:
ameeriklased on teiega," ütles Mike Pence.
Ta ütles, et läbi kibutsite ja tänavate kõndimine
on ainult teravdanud tema otsustavust olla ameeriklaste hääl Iisraeli jaoks.
Kui USA endiselt asepresidendilt küsiti,
mida ta arvab president Joe Bideni püüdlustest
piirata mõningaid Iisraeli sõjalisi meetmeid, ütles ta:
"Ma lihtsalt ei ole sellega nõus." Pence ütles,
et tema arvates väärib Iisrael Bideni valitsuse täielikku toetust.
Meil on vaja meie juhte ja meil on vaja,
et iga ameeriklane seisaks vastu kiusatusele
langeda tagasi traditsioonilisele maailma arvamusmudelile,
mis kuidagi näib alati leidvat viisi Iisraeli süüdistamiseks," ütles Pence.
"Peame tunnistama, et praegu on käes hetk,
mil on kaalul juudiriigi Iisraeli püsimajäämine."
Pence ütles: "On oluline,
et Ameerika Ühendriigid teeksid selgeks, et oleme Iisraeliga täna,
oleme Iisraeliga homme ja oleme Iisraeliga iga päev,
kuni Hamasi terrorismioht Gazas on lõplikult kõrvaldatud."
Pence usub, et Iisrael väärib samasugust toetust,
nagu USA sai 11.09.2001 toimunud hävitava rünnaku järel New Yorgis.
Ta lisas ka, et 7. oktoobril juhtunu on tõendiks
mitmete rahvusvaheliste otsuste ebaõnnestumisest
ja ka praeguse Palestiina juhtkonna suutmatusest
tõhustada ja luua heaolu oma kogukondadele Gazas.
Lisaks ütles Pence, et ta kahtleb,
kas Gaza saab iial olla demokraatia,
kui võimul on sellised terroristlikud organisatsioonid.
Eelmisel nädalal avaldatud küsitluse järgi soovib vaid 15% iisraellastest,
et Netanyahu jätkaks ametis ka pärast Gaza sõda.
Küsitlusest selgus samuti, et enamik tahab tagasi lükata
teatatud USA üleskutsed lahingutegevuse leevendamiseks,
eeldades, et sõjaline surve toob tagasi pantvangid.
Kuigi paljud toetavad endiselt Netanyahu strateegiat
terroristide purustamiseks palestiinlaste enklaavis,
oli toetuse defitsiit seotud teiste küsitlustega,
mis avaldati laastava rünnaku järel,
kui Hamasi terroristid tungisid üllatuslikult Lõuna-Iisraeli.
Iisraeli Demokraatia Instituudi uuring, mis mõõdab igakuiselt
iisraellaste arvamusi päevakajaliste sündmuste kohta,
näitas ka vähenevat optimismi
riigi tulevase julgeoleku ja demokraatliku olemuse suhtes.
See andis tagasikäigu kaks kuud kestnud positiivsele trendile
ja tõstis sõjaminister Benny Gantzi juhtivaks nimeks
riigi juhtimiseks pärast sõda.
Iraani Revolutsioonikaardi (IRGC) ülem teatas,
et nad vaidlustavad vaenlase mereväe kohaloleku piirkonnas.
IRGC ülem Hossein Salami ütles, et on kahjulik,
kui vaenlane on nii lähedal ja teine vaenlane vaid veidi kaugemal.
"Nad peaksid sellest piirkonnast eemale jääma."
Hossein Salami sõnul ootab Iraani täieulatuslik võitlus vaenlasega.
Ta teatas oma ähvardusest Bandar Abbasi sadamalinnas
Pärsia lahe ääres toimunud tseremoonial,
kus kaardi laevastik esitles uut laeva nimega Abu Mahdi
ja selle uusi raketiheitjaid.
Salami ei nimetanud vaenlast,
kuid 22 riiki on juba nõustunud liituma USA juhitud koalitsiooniga,
et kaitsta Punase mere kaubaliiklust
Iraani toetatud huttide liikumise rünnakute eest Jeemenis.
Iraan ütleb, et vaenlane peaks Punasest merest eemale hoidma,
mille vastuseks on paljud suured laevandusliinid läinud üle
pikemale ja kallimale marsruudile ümber Aafrika Hea Lootuse neeme,
Suessi kanali asemel,
mille kaudu liigub umbes 12% maailma kaubandusest.
Hossein Salami ütles, et Revolutsioonikaardi merevägi
on teinud hiilgava sammu edasi oma ründe- ja kaitsevõimekuses,
et esitada väljakutse kogu maailma merevägedele.
Iraani meediaraportite järgi
on Iraani sõjalaev juba saabunud Punasele merele,
et turvata laevaliiklust ahistava huti liikumise tegevust.
Ekspertide sõnul on Hezbollah rajanud piki põhjapiiri
ulatusliku tunnelivõrgustiku.
Väidetavalt on see vähemalt sama arenenud
kui Hamasi rajatud tunnelivõrk Gazas, kui mitte arenenum.
Nimetatud tunnelisüsteem Lõuna-Liibanonis
ulatub sadade kilomeetrite ulatuses kuni Iisraeli piirini ja isegi Iisraeli.
Neid saab muu hulgas kasutada täppisrakettide tulistamiseks Iisraeli
ja seejärel kaduda oma maa-aluse võrgustiku varju.
Kahe nädala eest paljastas IDFi pressiesindaja
ühe suurima rünnakutunneli Gaza sektoris,
mis on umbes neli kilomeetrit pikk, piisavalt lai sõidukite läbimiseks,
ja mis kulges Gaza linnast põhja poole,
vähem kui poole kilomeetri kaugusel Erezi piiriületuspunktist Iisraeli.
Sellise laia tunneli avastamine, mida on Gazas veel mitu,
on tekitanud arutelu sarnaste tunnelite võimalikkuse üle Liibanoni piiri ääres.
Need on tekitanud pidevaid kokkupõrkeid
Iraani toetatud Hezbollah' terroriarmeega
ja selle tulemusel on Iisrael olnud sunnitud teostama piirkonnas
ulatuslikke elanikkonna evakueerimisi.
Armee saadud teabe järgi näib olevat kindel,
et Liibanoni tunneliprojekt algatati ja arendati välja
kaua enne Gaza tunneliprojekti. Praegune luureinfo näitab,
et Lõuna-Liibanonis on ulatuslik tunnelivõrgustik,
mis on väga sügav ja mitmekülgne.
Alma uurimisosakonna juhataja Tal Be'eri hinnangul
on Hezbollah' tunnelivõrgu kogupikkus Lõuna-Liibanonis mitusada kilomeetrit.
Eelmine nädal Iraanis Kermani linnas toimunud pommirünnaku eest
võttis vastutuse sunniitlik islamiäärmuslaste rühmitus ISIS.
Rünnakus hukkus veidi üle saja inimese
ning üritusel, kus rünnak toimus, mälestati šiiitliku islamisõjaväejuhi
Qassem Soleimani nelja aasta tagust surma.
Kuigi ISIS võttis vastutuse, teatas Iraani sõjaväe propagandamasin,
et kuigi rünnaku toimepanijaks oli ISIS,
sooritati see Iraani väitel sionistide juhtimisel ja käsul.
Iraani uudisteagentuur Tasnim,
mis on Revolutsioonikaardi häälekandja,
lükkas tagasi ISISe väite, et nimetatud islamistlik terrorirühmitus
oli kuidagi ja mingil viisil sionistide poolt juhitud.
Seetõttu tundub Iraanile sobivam olevat süüdistada pigem Iisraeli
kui teo sooritanud ISISt.
Iraani toetatud terrorirühmitus Hezbollah, mis tegutseb Liibanonis,
tulistas kümneid rakette, väidetavalt esimese vastusena
neile tähtsa Hamasi juhi mõrvale Beirutis veidi üle nädala tagasi.
Rühmitus ei kommenteerinud, miks Gazas tegutseva,
kuid Beirutis elava sunniitliku moslemi Saleh al-Arouri,
Hamasi juhi surm
liigutab religioosselt vastanduvat šiiitlikku Hezbollah't.
Ainsaks ühisnimetajaks võib olla ühine vaenlane, Iisrael.
Rohkem kui 40 raketi rünnak käivitas õhuhäired
umbes 90s Põhja-Iisraeli asulas,
kuid õnneks ei teatatud vigastustest ega surmajuhtumitest.
Rünnakud olid suunatud Meroni mäe piirkonda
ja Iisraeli armee suurtükivägi ründas vastuseks
mitut Hezbollah' terroriobjekti.
Samuti ründasid õhujõudude hävitajad eelmisel nädalavahetusel
Marwahini küla lähedal ühte Hezbollah' peamist sõjalist baasi,
samuti raketiheitepatareid ja terroristide relvaladu
ning kontrollkeskust Liibanoni lõunapiiri lähedal.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Usume ja loodame, et jaksate olla meiega ka alanud aastal,
sest vaid teie toetus võimaldab saadet toota.
Õnnistatud uut 2024. aastat!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee